Case ID: 1192690
Sentence 51: Qeyd edilən maddi və prosessual hüquq normalarının tələblərinin və İnsan Hüquqları üzrə Avropa Məhkəməsinin yuxarıda qeyd edilən qərarlarında təsbit olunmuş hüquqi mövqeyinin mövcud mülki mübahisənin həllinə tətbiqi nəticəsində müəyyən edilir ki, baxılan iş üzrə «cehiz və qızıl-zinət əşyalarının cavabdehlərdən alınması» barədə iddia tələbinin təmin olunması üçün iddiaçının tələb etdiyi həmin əşyaların mövcudluğu, nikaha daxil olanadək ona mənsub olduğu və ya hədiyyə edildiyi, həmçinin tələb olunan qızılzinət əşyalarının iddia ərizəsində göstərilən dəyərdə olduğu və hal-hazırda cavabdehlərin qanunsuz sahibliyində olduğu sübuta yetirilməlidir.Yuxarıda da qeyd olunduğu kimi, işin mübahisəsiz halıdır ki, məhkəmə icraatı zamanı iddiaçının tələb etdiyi cehiz əşyaların bir qismi icra məmuru tərəfindən tərtib olunmuş müvafiq akta əsasən siyahıya alınaraq iddiaçı tərəfə təhvil verilmişdir.